
 DR.30.10.2003 

 

74 

Timbalan Yang di-Pertua [Dato' Haji Muhamad bin Abdullah]:  Saya beri 
kepada Lipis. 

5.22 ptg. 

 Dato’ Haji Amihamzah bin Ahmad [Lipis]:  Tuan Yang di-Pertua, terima kasih, 
kerana diberi peluang kepada saya untuk berucap membahaskan Kajian Separuh Penggal 
Rancangan Malaysia Kelapan bagi tempoh tahun 2001 hingga 2005 ini. 

 Tuan Yang di-Pertua, saya kira kita bulan puasa ini mengantuk sedikit, saya 
hendak mulakan dengan teka tekilah di Dewan ini, kalau siapa dapat jawab…  [Ketawa] 

 Pertamanya, adakah sungai yang tidak mempunyai hulu, ada sungai tetapi tidak 
ada hulu.  Kemudian ada sungai pula ada hulu tetapi tidak ada kuala.  Sebenarnya ini ada 
berlaku di Malaya ini, di tanah Malaysia ini ada sungai yang mempunyai kuala tetapi tidak 
mempunyai hulu dan ada sungai yang mempunyai hulu tetapi tidak mempunyai kuala. 
Jawapannya saya kira Tuan Yang di-Pertua tahu, iaitu Sungai Pahang. 

 Sungai Pahang ini, ia ada Kuala Pahang tetapi tidak ada Hulu Pahang.  Sungai 
tersebut ada kuala, Sungai Pahang tetapi kalau hendak cari hulu Sungai Pahang tiada.  Ia 
berhulukan Sungai Jelai.  Maknanya hulu Sungai Pahang itu Sungai Jelai dan Sungai Jelai 
ini ia ada Hulu Jelai tetapi dia tidak ada Kuala Jelai sebab ia berkuala kepada Sungai 
Pahang. 

 Namun apa yang saya hendak maksudkan sebenarnya di sini, Tuan Yang di-
Pertua, ialah bahawa hulu sungai ini ia terletak di Banjaran Titiwangsa, iaitu di mana 
kebanyakan daripada sungai-sungai kita berpunca.  Daripada Banjaran Titiwangsa ini, baik 
Sungai Perak, Sungai Kelantan, Sungai Terengganu, Sungai Pahang dan sebagainya, di 
sinilah permulaannya.  Dan di sinilah kita dapati bahawa kawasan ini didiami oleh 
penduduk-penduduk Orang Asli yang ramai dan merekalah daripada kalangan yang miskin. 
Saya kira sekarang ini kita ada kadar kemiskinan kita 5%, termasuklah kumpulan etnik 
daripada Orang Asli ini dan mereka ini dia duduk di Hulu Pahang, iaitu Hulu Jelai di 
kawasan sempadan antara Perak/Pahang/Kelantan dan yang tidak mempunyai access  
kepada kemajuan yang asas pun, umpamanya air, api, kemudahan infrastruktur lain dan 
seperti mana yang saya katakan tadi, oleh kerana jalan raya pun tidak ada, maka beberapa 
buah sekolah yang kita buat di situ, harganya jadi berlipat kali ganda harganya.  Kalau kos 
RM200,000 bangunan itu hendak disiapkan maka ia meningkat kepada RM2 juta sebab 
memerlukan helikopter untuk bawa simen, bawa batu bata dan sebagainya. 

 Tuan Yang di-Pertua, saya kira dari segi kita merangka Kajian Separuh Penggal 
ini, pembangunan seimbang itu mestilah kita tekankan.  Janganlah maknanya bila kawasan 
itu sudah …. saya ada bawa ramai penyokong-penyokong saya melihat KLIA, melihat Twin 
Towers dan sebagainya, mereka begitu kagum tentang kemajuan yang kita hadapi tetapi di 
samping itu juga, kita jangan lupa, saya kira beberapa kawasan mundur, antaranya di 
daerah saya itu.  Maaflah, Tuan Yang di-Pertua, saya bercakap tentang kawasan saya.  
Yang penting apa yang terjadi pun kepada rancangan ini, Kajian Separuh Penggal, tiga kali 
penggal  pun tetapi kalau kawasan saya tidak maju, saya menghadapi masalah juga. 

 Tuan Yang di-Pertua, ada kawasan-kawasan yang hampir dengan bandar, saya 
ambil contohnya umpamanya beberapa kampung yang dekat dengan bandar, dekat dengan 
jalan raya antara Pahang dengan Kelantan itu, bekalan air masih air daripada air kesihatan 
atau air hujan.  Kampung Sungai Mun, Pagar Sasak dan kampung semuanya bergantung 
kepada air hujan, masih lagi bergantung kepada air hujan.  Dan baru-baru ini mereka minta 
peruntukan kepada saya untuk membaiki kerosakan, RM10,000, RM15,000.  Untuk lima, 
enam kampung hampir dalam RM200,000, tetapi disebabkan sudah penghujung tahun tidak 
dapat diusahakan.  Untuk menghadapi bulan puasa air pun tidak cukup, terpaksa dibawa 
dengan lori dan sebagainya. 

  Tuan Yang di-Pertua, saya bukan tidak bersetuju supaya menghantar 
angkasawan umpamanya dengan belanja RM85 juta satu angkasawan tetapi kalau kita 
mampu, kita hantar angkasawan kita itu tetapi walau bagaimanapun, bagilah saya 
RM200,000 dahulu umpamanya untuk menyelesaikan ada empat, lima buah kampung yang 
didiami dalam 100, 200 orang satu kampung itu yang bekalan air pun tidak ada. 



74. Timbalan Yang di-Pertua [Dato' Haji Muhamad bin Abdullah]: Saya beri kepada Lipis. 5.22 ptg. Dato' Haji Amihamzah bin Ahmad [Lipis]: Tuan Yang di-Pertua, terima kasih, kerana diberi peluang kepada saya untuk berucap membahaskan Kajian Separuh Penggal Rancangan Malaysia Kelapan bagi tempoh tahun 2001 hingga 2005 ini. Tuan Yang di-Pertua, saya kira kita bulan puasa ini mengantuk sedikit, saya hendak mulakan dengan teka tekilah di Dewan ini, kalau siapa dapat jawab... [Ketawa]. Pertamanya, adakah sungai yang tidak mempunyai hulu, ada sungai tetapi tidak ada hulu. Kemudian ada sungai pula ada hulu tetapi tidak ada kuala. Sebenarnya ini ada berlaku di Malaya ini, di tanah Malaysia ini ada sungai yang mempunyai kuala tetapi tidak mempunyai hulu dan ada sungai yang mempunyai hulu tetapi tidak mempunyai kuala. Jawapannya saya kira Tuan Yang di-Pertua tahu, iaitu Sungai Pahang. Sungai Pahang ini, ia ada Kuala Pahang tetapi tidak ada Hulu Pahang. Sungai tersebut ada kuala, Sungai Pahang tetapi kalau hendak cari hulu Sungai Pahang tiada. Ia berhulukan Sungai Jelai. Maknanya hulu Sungai Pahang itu Sungai Jelai dan Sungai Jelai ini ia ada Hulu Jelai tetapi dia tidak ada Kuala Jelai sebab ia berkuala kepada Sungai Pahang. Namun apa yang saya hendak maksudkan sebenarnya di sini, Tuan Yang di- Pertua, ialah bahawa hulu sungai ini ia terletak di Banjaran Titiwangsa, iaitu di mana kebanyakan daripada sungai-sungai kita berpunca. Daripada Banjaran Titiwangsa ini, baik Sungai Perak, Sungai Kelantan, Sungai Terengganu, Sungai Pahang dan sebagainya, di sinilah permulaannya. Dan di sinilah kita dapati bahawa kawasan ini didiami oleh penduduk-penduduk Orang Asli yang ramai dan merekalah daripada kalangan yang miskin. Saya kira sekarang ini kita ada kadar kemiskinan kita 5%, termasuklah kumpulan etnik daripada Orang Asli ini dan mereka ini dia duduk di Hulu Pahang, iaitu Hulu Jelai di kawasan sempadan antara Perak/Pahang/Kelantan dan yang tidak mempunyai access kepada kemajuan yang asas pun, umpamanya air, api, kemudahan infrastruktur lain dan seperti mana yang saya katakan tadi, oleh kerana jalan raya pun tidak ada, maka beberapa buah sekolah yang kita buat di situ, harganya jadi berlipat kali ganda harganya. Kalau kos RM200,000 bangunan itu hendak disiapkan maka ia meningkat kepada RM2 juta sebab memerlukan helikopter untuk bawa simen, bawa batu bata dan sebagainya. Tuan Yang di-Pertua, saya kira dari segi kita merangka Kajian Separuh Penggal ini, pembangunan seimbang itu mestilah kita tekankan. Janganlah maknanya bila kawasan itu sudah .... saya ada bawa ramai penyokong-penyokong saya melihat KLIA, melihat Twin Towers dan sebagainya, mereka begitu kagum tentang kemajuan yang kita hadapi tetapi di samping itu juga, kita jangan lupa, saya kira beberapa kawasan mundur, antaranya di daerah saya itu. Maaflah, Tuan Yang di-Pertua, saya bercakap tentang kawasan saya. Yang penting apa yang terjadi pun kepada rancangan ini, Kajian Separuh Penggal, tiga kali penggal pun tetapi kalau kawasan saya tidak maju, saya menghadapi masalah juga. Tuan Yang di-Pertua, ada kawasan-kawasan yang hampir dengan bandar, saya ambil contohnya umpamanya beberapa kampung yang dekat dengan bandar, dekat dengan jalan raya antara Pahang dengan Kelantan itu, bekalan air masih air daripada air kesihatan atau air hujan. Kampung Sungai Mun, Pagar Sasak dan kampung semuanya bergantung kepada air hujan, masih lagi bergantung kepada air hujan. Dan baru-baru ini mereka minta peruntukan kepada saya untuk membaiki kerosakan, RM10,000, RM15,000. Untuk lima, enam kampung hampir dalam RM200,000, tetapi disebabkan sudah penghujung tahun tidak dapat diusahakan. Untuk menghadapi bulan puasa air pun tidak cukup, terpaksa dibawa dengan lori dan sebagainya. Tuan Yang di-Pertua, saya bukan tidak bersetuju supaya menghantar angkasawan umpamanya dengan belanja RM85 juta satu angkasawan tetapi kalau kita mampu, kita hantar angkasawan kita itu tetapi walau bagaimanapun, bagilah saya RM200,000 dahulu umpamanya untuk menyelesaikan ada empat, lima buah kampung yang didiami dalam 100, 200 orang satu kampung itu yang bekalan air pun tidak ada.